CELEX: 32012D0182
Language: lt
Date: 1332892800000
Title: 2012/182/ES: 2012 m. kovo 28 d. Komisijos įgyvendinimo sprendimas dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai skiriamo 2012 m. Sąjungos finansinio įnašo (pranešta dokumentu Nr. C(2012) 1954)

30.3.2012   
            
            
               LT
            
            
               Europos Sąjungos oficialusis leidinys
            
            
               L 92/28
            
         KOMISIJOS ĮGYVENDINIMO SPRENDIMAS
   2012 m. kovo 28 d.
   dėl augalams ir augaliniams produktams kenksmingų organizmų kontrolės Prancūzijos užjūrio departamentuose programai skiriamo 2012 m. Sąjungos finansinio įnašo
   (pranešta dokumentu Nr. C(2012) 1954)
   (Tekstas autentiškas tik prancūzų kalba)
   (2012/182/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į 17 straipsnio 3 dalies pirmos pastraipos pirmąjį sakinį,
   kadangi:
   
               (1)
            
            
               2011 m. lapkričio 8 d. Prancūzijos valdžios institucijos Komisijai pateikė 2012 m. programą, kurioje numatytos augalų sveikatos priemonės Prancūzijos užjūrio departamentuose. Šioje programoje apibrėžiami siektini tikslai, tikėtini rezultatai, priemonės, kurių reikia imtis, jų trukmė ir sąnaudos atsižvelgiant į galimą Sąjungos finansinį įnašą;
            
         
               (2)
            
            
               minėtoje programoje nustatytos priemonės atitinka reikalavimus, išdėstytus 2007 m. rugsėjo 10 d. Komisijos sprendime 2007/609/EB dėl augalams ir augalų produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties (2);
            
         
               (3)
            
            
               programoje išdėstytas priemones įvertino Komisija ir 2011 m. lapkričio 24–25 d. aptarė Augalų sveikatos nuolatinis komitetas. Todėl Komisija mano, kad minėta programa ir jos tikslai atitinka Reglamento (EB) Nr. 247/2006 17 straipsnio 1 dalies reikalavimus;
            
         
               (4)
            
            
               pagal Reglamento (EB) Nr. 247/2006 17 straipsnio 3 dalį turėtų būti nustatytas didžiausias Sąjungos finansinis įnašas, o išmokos turėtų būti mokamos pagal Prancūzijos pateiktus dokumentus;
            
         
               (5)
            
            
               remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 3 straipsnio 2 dalies a punktu, augalų sveikatos priemonėms finansuoti skirti Sąjungos įnašai turi būti mokami iš Europos žemės ūkio garantijų fondo. Vykdant šių priemonių finansinę kontrolę taikomi šio reglamento 9, 36 ir 37 straipsniai;
            
         
               (6)
            
            
               remiantis 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 75 straipsniu ir 2002 m. gruodžio 23 d. Komisijos reglamento (EB, Euratomas) Nr. 2342/2002, nustatančio išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles (5), 90 straipsnio 1 dalimi, prieš nustatant Sąjungos biudžeto išlaidų paskirtį, įgaliotoji institucija arba valdžios įstaigos priima finansavimo sprendimą, kuriame išdėstomi pagrindiniai su išlaidomis susijusių veiklos elementai;
            
         
               (7)
            
            
               2011 m. lapkričio 8 d. Prancūzijos valdžios institucijų pateikta programa ir nustatytos priemonės yra susijusios su kalendoriniais 2012 m. Reglamento (EB, Euratomas) Nr. 1605/2002 112 straipsnyje nurodyta, kad dotacija gali būti skirta jau prasidėjusiai veiklai tik tais atvejais, kai pareiškėjas gali įrodyti, jog veiklą buvo būtina pradėti prieš pasirašant susitarimą. Prancūzija įrodė būtinybę pradėti šią programą nuo 2012 m. pradžios, užtikrindama tinkamą šių priemonių finansavimą ir vykdymo pradžią prieš skiriant šiame sprendime nurodytą Sąjungos finansinį įnašą;
            
         
               (8)
            
            
               šis sprendimas yra finansavimo sprendimas, kaip apibrėžta finansinio reglamento 75 straipsnyje dėl bendro finansavimo paraiškoje nurodytų išlaidų didžiausių leistinų sumų, nustatytų Prancūzijos pateiktoje programoje;
            
         
               (9)
            
            
               šiame sprendime nustatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Prancūzijai skiriamas Sąjungos finansinis įnašas augalams ir augaliniams produktams kenksmingų organizmų kontrolės Prancūzijos užjūrio departamentuose oficialiai 2012 m. programai įgyvendinti, kaip nurodyta priedo A dalyje.
   Šis finansinis įnašas neturi viršyti 60 proc. visų tinkamų finansuoti išlaidų, kaip nurodyta priedo B dalyje, jis gali būti ne didesnis kaip 180 000 EUR (be PVM).
   2 straipsnis
   1.   Išankstinė 100 000 EUR išmoka išmokama per 60 dienų po Prancūzijos mokėjimo prašymo gavimo dienos.
   2.   Sąjungos finansinio įnašo likutis išmokamas, jei ne vėliau kaip iki 2013 m. kovo 15 d. Komisijai elektroninėmis priemonėmis pateikiama programos galutinio įgyvendinimo ataskaita ir po to, kai Komisija šią ataskaitą patvirtina.
   Toje ataskaitoje įtraukiami bent:
   
               a)
            
            
               glaustas techninis visos programos, įskaitant fizinių ir kokybinių tikslų pasiekimo laipsnį, vertinimas. Šiame vertinime susiejami pradinėje Prancūzijos programoje išdėstyti tikslai su pasiektais rezultatais, išreikštais tikėtinais rezultatais ir veiklos baigimo etapais. Jame pristatoma padaryta pažanga ir įvertinamas įgyvendintų priemonių tiesioginis fitosanitarinis ir ekonominis poveikis; ir
            
         
               b)
            
            
               finansinė išlaidų ataskaita, kurioje pateikiamos numatomos ir faktinės išlaidos, suskirstytos pagal paprogramius ir priemones. Prie šios ataskaitos pridedami išlaidų apmokėjimo įrodymai, pateikiant atitinkamus dokumentus, kaip antai sąskaitas faktūras arba kvitus.
            
         3.   Dėl priedo B dalyje nurodyto preliminaraus biudžeto paskirstymo Prancūzija gali pakoreguoti skirtingų to paties paprogramio priemonių finansavimą neviršydama 15 proc. Sąjungos finansinio įnašo, skirto šiam paprogramiui, jei neviršijama visa programoje numatyta tinkamų finansuoti išlaidų suma ir jei dėl to nekyla rizika pagrindiniams programos tikslams.
   Apie visus atliktus koregavimus Prancūzija praneša Komisijai.
   3 straipsnis
   Šis sprendimas taikomas nuo 2012 m. sausio 1 d.
   4 straipsnis
   Šis sprendimas skirtas Prancūzijos Respublikai.
   
      Priimta Briuselyje 2012 m. kovo 28 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 42, 2006 2 14, p. 1.
   
      (2)  OL L 242, 2007 9 15, p. 20.
   
      (3)  OL L 209, 2005 8 11, p. 1.
   
      (4)  OL L 248, 2002 9 16, p. 1.
   
      (5)  OL L 357, 2002 12 31, p. 1.
   
      PRIEDAS
      
         PROGRAMA IR PRELIMINARUS BIUDŽETO PASKIRSTYMAS 2012 M.
      
      A   DALIS
      
         Programa
      
      Programą sudaro trys paprogramiai:
      
                  1)
               
               
                  visų užjūrio departamentų bendradarbiavimo paprogramis:
                  —   1.1 priemonė: karantininių kenkėjų ir ligų prioritizavimo priemonė užjūrio departamentams,
                  —   1.2 priemonė: inovaciniai kenksmingų organizmų nustatymo metodai;
               
            
                  2)
               
               
                  paprogramis, skirtas Martinikos departamentui:
                  —   2 priemonė: kenkėjų ir ligų stebėsenos tinklai;
               
            
                  3)
               
               
                  paprogramis, skirtas Gvadelupos departamentui:
                  —   3.1 priemonė: vaisinių muselių stebėsenos tinklai
                  —   3.2 priemonė: kenksmingų organizmų patekimo, susijusio su turizmo veikla, rizikos valdymas
               
            B   DALIS
      
         Preliminarus biudžeto paskirstymas (nurodant įvairius tikėtinus rezultatus)
      
      
                  (eurais)
               
            
                  Paprogramiai
               
               
                  Rezultatai
                  (S – paslaugų teikimas, R – moksliniai tyrimai arba studijos)
               
               
                  Tinkamos finansuoti išlaidos
               
               
                  Nacionalinis finansinis įnašas
               
               
                  Didžiausias Sąjungos finansinis įnašas
               
            
                  visų užjūrio departamentų bendradarbiavimo paprogramis
               
            
                  
                              
                                 1.1
                              
                           
                           
                              priemonė
                           
                        
               
                  Karantininių kenkėjų ir ligų prioritizavimo priemonė, skirta užjūrio departamentams (R)
               
               
                  63 000
               
               
                  25 200
               
               
                  37 800
               
            
                  
                              
                                 1.2
                              
                           
                           
                              priemonė
                           
                        
               
                  Inovaciniai kenksmingų organizmų nustatymo metodai (R)
               
               
                  120 000
               
               
                  48 000
               
               
                  72 000
               
            
                  Tarpinė suma
               
               
                   
               
               
                  183 000
               
               
                  73 200
               
               
                  109 800
               
            
                  Martinika
               
            
                  
                              2
                           
                           
                              priemonė
                           
                        
               
                  Kenkėjų ir ligų stebėsenos tinklai (S)
               
               
                  93 500
               
               
                  37 400
               
               
                  56 100
               
            
                  Tarpinė suma
               
               
                   
               
               
                  93 500
               
               
                  37 400
               
               
                  56 100
               
            
                  Gvadelupa
               
            
                  
                              3.1
                           
                           
                              priemonė
                           
                        
               
                  Vaisinių muselių stebėsenos tinklai (S)
               
               
                  13 500
               
               
                  5 400
               
               
                  8 100
               
            
                  
                              3.2
                           
                           
                              priemonė
                           
                        
               
                  Kenksmingų organizmų patekimo, susijusio su turizmo veikla, rizikos valdymas (S)
               
               
                  10 000
               
               
                  4 000
               
               
                  6 000
               
            
                  Tarpinė suma
               
               
                   
               
               
                  23 500
               
               
                  9 400
               
               
                  14 100
               
            
                  Iš viso
               
               
                   
               
               
                  300 000
               
               
                  120 000
               
               
                  180 000